CELEX: 62009CJ0508
Language: mt
Date: 2011-03-03
Title: Sentenza tal-Qorti tal-Ġustizzja (It-Tmien Awla) tat-3 ta' Marzu 2011. # Il-Kummissjoni Ewropea vs ir-Repubblika Taljana. # Nuqqas ta' Stat li jwettaq obbligu - Konservazzjoni tal-għasafar selvaġġi - Direttiva 79/409/KEE - Derogi mis-sistema ta' protezzjoni tal-għasafar slavaġ. # Kawża C-508/09.

Sentenza tal-Qorti tal-Ġustizzja (It-Tmien Awla) tat-3 ta’ Marzu 2011 – Il-Kummissjoni vs L-Italja
      (Kawża C-508/09)
      “Nuqqas ta’ Stat li jwettaq obbligu – Konservazzjoni tal-għasafar selvaġġi – Direttiva 79/409/KEE – Derogi mis-sistema ta’ protezzjoni tal-għasafar selvaġġi”
      1.                     Rikors għal nuqqas ta’ twettiq ta’ obbligu - Suġġett tal-kawża - Determinazzjoni matul il-proċedura prekontenzjuża - Adattament
            tal-ilmenti wara l-opinjoni motivata, minħabba emenda tal-leġiżlazzjoni nazzjonali - Ammissibbiltà (Artikolu 258 TFUE) (ara
            l-punti 19, 20)
      2.                     Ambjent - Konservazzjoni tal-għasafar selvaġġi - Direttiva 79/409 - Implementazzjoni mill-Istati Membri - Derogi mill-projbizzjoni
            li jinqatlu jew li jinqabdu l-ispeċi protetti - Kundizzjonijiet - Riferiment fil-leġiżlazzjoni nazzjonali għan-nuqqas ta’
            soluzzjoni oħra sodisfaċenti - Assenza - Nuqqas ta’ twettiq ta’ obbligu (Direttiva tal-Kunsill 79/409, Artikoli 5(a) u 9)
            (ara l-punti 29, 30)
      3.                     Ambjent - Konservazzjoni tal-għasafar selvaġġi - Direttiva 79/409 - Implementazzjoni mill-Istati Membri - Derogi mill-projbizzjoni
            li jinqatlu jew li jinqabdu l-ispeċi protetti - Kundizzjonijiet - Deċiżjoni tal-awtorità kompetenti li tipprovdi motivazzjoni
            preċiża u xierqa li tirreferi għall-motivazzjoni, għall-kundizzjonijiet u għar-rekwiżiti tad-Direttiva - Leġiżlazzjoni reġjonali
            li ma tosservax il-kundizzjonijiet imsemmija mid-direttiva - Nuqqas ta’ twettiq ta’ obbligu (Direttiva tal-Kunsill 79/409,
            Artikoli 5(a) u 9(1) u (2)) (ara l-punti 36-38)
      Suġġett 
      
         
               Nuqqas ta’ Stat li jwettaq obbligu - Ksur tal-Artikolu 9 tad-Direttiva tal-Kunsill 79/409/KEE, tat-2 ta’ April 1979, dwar
                  il-konservazzjoni tal-għasafar selvaġġi (ĠU Edizzjoni Speċjali bil-Malti, Kapitolu 15, Vol. 1, p. 98) - Derogi - Reġjun ta’
                  Sardegna.
               
            Dispożittiv
      
         
                  1)
               
               
                  
               
               
                  	Peress li r-Reġjun ta’ Sardegna adotta u applika leġiżlazzjoni li tikkonċerna l-awtorizzazzjoni ta’ derogi mis-sistema ta’
                     protezzjoni tal-għasafar selvaġġi li ma tosservax il-kundizzjonijiet imsemmija fl-Artikolu 9 tad-Direttiva tal-Kunsill 79/409/KEE,
                     tat-2 ta’ April 1979, dwar il-konservazzjoni tal-għasafar selvaġġi, ir-Repubblika Taljana naqset mill-obbligi tagħha taħt
                     l-Artikolu 9 ta’ din id-direttiva.
                  
               
            
         
                  2)
               
               
                  
               
               
                  	Ir-Repubblika Taljana hija kkundannata għall-ispejjeż.